Ástunda mormónar fjölkvæni?
Nei. Á fyrri tíma kirkjunnar bauð Drottinn að takmarkaður fjöldi kirkjumeðlima ástundaði fjölkvæni. Opinberun barst þó á seinni hluta 19. aldar, sem batt enda á þessa iðju. Frá þeim tíma hefur kirkjan kennt að einkvænishjónaband sé það sem Drottinn býður á okkar tíma. Þótt einhverjir ástundi enn fjölkvæni á okkar tíma, eru það ekki meðlimir Kirkju Jesú Krists hinna Síðari daga heilögu.
Tími kirkjusamkoma er mismunandi eftir söfnuðum Þið getið þó ávallt reitt ykkur á eina aðalsamkomu fyrir alla, sem og skiptingu í námsbekki eftir aldri og félögum.
Hin almenna samkoma er kölluð sakramentissamkoma. Sú samkoma samanstendur af söng, bænum og prédikunum (eða „ræðum“) sem gefnar eru af mismunandi safnaðarmeðlimum í hverri viku. Mikilvægasti þáttur samkomunnar er þegar við neytum sakramentisins (samanber altarisgöngu).